### Resumé

I forbindelse med separatkloakering og vedligehold af eksisterende kloakanlæg, har spildevandsforsyningen [adresse] behov for, at etablere nye ledninger, planlægge bassiner og anlægge tekniske anlæg på privat grund. Der er tale om placeringen af to ledninger i forbindelse med allerede planlagte separatkloakeringer, samt flytningen af en pumpestation og flytningen af et planlagt areal til regnvandsbassin.

### Sagsfremstilling

[adresse] omfatter blandt andet eksisterende og planlagte ledninger. Da der er tale om nye planlagte ledninger og anlæg, fremgår de ikke af spildevandsplanen, men medtages i nærværende tillæg. I spildevandsplanen skal det fremgå hvilke ejendomme, der forventes at skulle afgive areal eller få pålagt servitut ved gennemførelse af projekter i overensstemmelse med spildevandsplanen.

Der er tale om fire projekter:

1. Flytning af en pumpestation i Give, i forbindelse med renovering af anlægget, grundet brud på brøndbunden. Pumpestationen fjernes fra vejarealet og flyttes til privat matrikel på hjørnet ved [adresse] og Rolf Johnsen. Flytningen letter fremtidigt vedligeholdelsesarbejde.
2. En ledning under banen i Gadbjerg. Ledningen bores under banen og skal lede regnvand fra et allerede separatkloakeret område, til Frank Berg.
3. Et mindre ledningsstykke i forbindelse med separatkloakeringen af [adresse]. I den gældende spildevandsplan gennemskærer en planlagt regnvandsledning en ejendom. Nærværende tillæg flytter den planlagte lednings placering, så den ikke længere gennemskærer og begrænser brugen af grunden.
4. Ændret placering af regnvandsbassin og ledninger i forbindelse med kommende udstykning ved [adresse], Give. I forbindelse med realiseringen af lokalplan 120234, er det nødvendigt at flytte den planlagte placering af et regnvandsbassin.

Spildevandsplantillægget sendes i otte ugers offentlig høring og miljøscreeningen sendes i fire ugers høring samtidig. Spildevandsplantillæg og miljøscreening offentliggøres på [adresse] hjemmeside og sendes direkte til de berørte lodsejere.

### Økonomi

Vejle Kommune skal ikke afholde udgifter til anlæg eller lignende. De tekniske anlæg finansieres af [adresse]S.

### Klima og resiliensvurdering

I forbindelse med produktion og anlæg af nye ledninger, vil der ske en udledning af CO2. [adresse] vil betyde, at der skal pumpes mindre regnvand i fællesledningerne og behandles mindre regnvand i rensningsanlæggene, hvilket medfører en reduktion i CO2-udledningen i forbindelse med den daglige drift.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 16. januar 2024, punkt 10:

**at** tillæg 7 godkendes til at sendes i offentlig høring i otte uger fra uge 6 2024.

#### Beslutning fra Teknisk Udvalg, den 16. januar 2024, punkt 10:

Anbefalet.

#### Beslutning fra Økonomiudvalget, den 29. januar 2024, punkt 38:

Anbefales.

### Beslutning

Godkendt.

Fraværende: Curt Skov.